stanford-oval/wikipedia huggingface dataset:
סיטקום (סרט)
עלילה

בבית משפחה נורמלית למראה, חוזר יום אחד אב המשפחה מהעבודה, ומביא עמו עכבר לבן קטן. לאחר זמן קצר מתחילה החיה בעלת החזות התמימה להשפיע על אשתו ועל ילדיו, ומעוררת בהם את תשוקותיהם הנסתרות ביותר.
הבן מכריז בפני המשפחה על היותו הומוסקסואל ומתחיל להשתתף באורגיות. הבת מסכנת את חייה בכוונה תחילה למען הריגוש ומתנסה בפעילות סאדו-מאזוכיסטית עם בן הזוג שלה (סטפן רידו) ואילו האם מפתה את בנה בטענה שהיא יכולה "לרפא" אותו מנטייתו המינית. לאחר שהאב שוחט ואוכל את העכבר, הוא הופך בעצמו לעכבר ענקי. כשהמשפחה מגלה זאת, הם מתאגדים יחדיו ושוחטים אותו בברוטאליות.
השפעות על הסרט

בסרטו הידוע של ג'ון שלזינגר "קאובוי של חצות", מתגלה התסכול המיני העמוק של אם ובנה כאשר היא יוצרת דמות עכבר לבן מגומי.
סרט נוסף שככל הנראה השפיע על "סיטקום" הוא תיאורמה, סרטו של פייר פאולו פזוליני המבוסס על רומן שכתב. עלילת הסרט מתמקדת בחדירתו של זר מסתורי לביתה של משפחה איטלקית מהמעמד העליון. הזר מפתה כל אחד מבני המשפחה – האב, האם, הבת והבן. בעקבות ההיענות לזר המפתה נהפכת האם לנימפומנית, הבת נכנסת למצב קטטוני והבן מבין לראשונה שהוא הומוסקסואל והופך לאמן.
סמל נורווגיה

| --- | --- |

הסמל בגרסתו החסרה, נמצא בשימוש נפוץ יותר
 גרסאות
 
 שלט האצולה השלם של ממלכת נורווגיה
 
 הנס המלכותי של נורווגיה
 פרטים
 המחזיק בסמל:  האראלד החמישי, מלך נורווגיה
 תאריך אימוץ:  1280 או אף לפני כן
סמל נורווגיה הוא אחד העתיקים באירופה, מקורו הוא על גלימת אנשי בית המלוכה. 
הסמל הוא מגן אדום שעליו אריה זהב זקוף, לראשו כתר ובידו גרזן שראשו כסף. מעל המגן, כתר מלכותי.
במהלך השנים עיצוב הסמל השתנה מעט, בהתאם לאופנת הסמלים באירופה. בשנת 1280, אריק מגנוסון הוסיף את הכתר לאריה, וכן את הגרזן. במהלך ימי הביניים ידית הגרזן התארכה רבות, עד שנראתה כמו חנית, אולם בשנת 1844 הושב הגרזן לסמל, במקומה של החנית. בשנת 1905 ממשלת נורווגיה שינתה שוב את הסמל - שינתה את צורת המגן למשולש, וקבעה כי האריה צריך להיות מעט יותר זקוף. הסמל הנוכחי אושר על ידי הוקון השביעי, מלך נורווגיה ב-20 במאי 1922.
ראו גם

דגל נורווגיה
המנון נורווגיה
סודות נעולים (סרט)

| --- | --- |

כרזת הסרט באנגלית
 בימוי:  איאן סופטלי (אנ')
 הופק בידי:  מייקל שמברג (אנ') סטייסי שר (אנ') איאן סופטלי דניאל בובקר
 תסריט:  אהרן קרוגר (אנ')
 עריכה:  ג'ו הוסינג (אנ')
 שחקנים ראשיים:  קייט הדסון ג'ינה רולנדס פיטר סארסגארד ג'וי ברייאנט (אנ') ג'ון הרט
 מוזיקה:  אדוארד שרמור (אנ')
 צילום:  דן מינדל (אנ')
 מדינה:  ארצות הברית 
 חברת הפקה:  Shadowcatcher Entertainment Double Feature Films
 חברה מפיצה:  סרטי יוניברסל
 שיטת הפצה:  וידאו על פי דרישה
 הקרנת בכורה:  29 ביולי 2005 (הממלכה המאוחדת) 12 באוגוסט 2005 (ארצות הברית)
 משך הקרנה:  104 דקות
 שפת הסרט:  אנגלית
 סוגה:  גותי דרומי (אנ') אימה על-טבעי
 תקציב:  43 מיליון דולר
 הכנסות:  94 מיליון דולר
 הכנסות באתר מוג'ו:   skeletonkey
 www.theskeletonkeymovie.com
 דף הסרט ב־IMDb
 
סודות נעולים (באנגלית: The Skeleton Key - מפתח המאסטר) הוא סרט גותי דרומי (אנ') (סוגה המשלבת בין הגותי לדרום ארצות הברית) ואימה על-טבעי אמריקאי משנת 2005. הסרט בוים על ידי איאן סופטלי (אנ'), נכתב על ידי אהרן קרוגר (אנ') ומככבים בו קייט הדסון, ג'ינה רולנדס, ג'ון הרט, פיטר סארסגארד וג'וי ברייאנט (אנ'). עלילת הסרט עוקבת אחר אחות שמתחילה לעבוד בבית מבודד במחוז טרהבון (אנ') בלואיזיאנה ומוצאת את עצמה מעורבת בתעלומה על טבעית הקשורה לבית, לבעליו הקודמים וטקסי הוודוו (אנ').
הסרט הופץ ב-29 ביוני 2005 בממלכה המאוחדת וב-12 באוגוסט 2005 בארצות הברית. הסרט קיבל ביקורות מעורבות מהמבקרים, אך נחשב להצלחה קופתית והכניס 94 מיליון דולר כנגד 43 מיליון דולר שהושקעו ביצירתו.
שחקנים

קייט הדסון - קרולין אליס.
ג'ינה רולנדס - ויולט דוורו.
ג'ון הרט - בנג'מין דוורו.
פיטר סארסגארד - לוק מארשל.
ג'וי ברייאנט (אנ') - ג'יל דופיי.
רונלד מקול - האב ג'סטיפיי.
ג'ריל פרסקוט (אנ') - האם ססיל.
הפקה

הסרט צולם במטע פליסיטי (אנ') הממוקם ליד נהר המיסיסיפי במחוז סיינט ג'יימס (אנ') בלואיזיאנה.
ביקורות

האתר Rotten Tomatoes העניק לסרט ציון של 37% על סמך 155 ביקורות.
הערות שוליים

↑  Thomas West, 10 Southern Gothic Movies That Are Scarier Than Standard Horror Films, ScreenRant, ‏2020-11-17 (באנגלית)
↑  Mike Scott, NOLA com | The Times-Picayune, Where was the 'Roots' remake filmed?, NOLA.com, ‏2016-06-09 (באנגלית)
↑  The Skeleton Key | Rotten Tomatoes, www.rottentomatoes.com (באנגלית)
סמל נורדריין-וסטפאליה

| --- | --- |

 פרטים
 המחזיק בסמל:  נורדריין-וסטפאליה 
 תאריך אימוץ:  10 במאי 1953 
 
סמל נורדריין-וסטפאליה (בגרמנית: Wappen Nordrhein-Westfalens) הוא סמלה הרשמי של המדינה הגרמנית נורדריין-וסטפאליה. מדינת נורדריין-וסטפאליה הוקמה ב-1947, מתוך אזורי הכיבוש בגרמניה על שטחיהן של הפרובינציות הפרוסיות, ריין, וסטפאליה ונסיכות ליפה. הסמל עוצב ב-1948 על ידי וולפגנג פאגנשטכר (Wolfgang Pagenstecher), תושב דיסלדורף, ונקבע בחוק ב-10 במאי 1953.

הסמל מורכב ממגן שמחולק לשלושה חלקים: החלק השמאלי (סיניסטר) הוא שדה ירוק מוטען בבנד גלי לבן המייצג את נהר הריין, ירושה מהסמל ההיסטורי של חבל הריין (אמנם בסמל הישן כיוון זרימת הנהר היה מימין לשמאל). החלק הימני (דקסטר) מראה סוס לבן זקוף בשדה אדום, סמלה ההיסטורי של וסטפאליה שנקרא סוס סקסוני. בחלק התחתון (בסיס אמצעי) מוצג ורד אדום בעל זרעים ועלי זהב מוטען בשדה לבן, סמלה ההיסטורי של ליפה.
ראו גם

דגל נורדריין-וסטפאליה
הערות שוליים

↑  החוק בגרמנית
| סמלי גרמניה |
| --- | --- | --- |
| גרמניה | הסמל הלאומי |  |
| סמלי המדינות | באדן-וירטמברג • בוואריה • ברלין • ברנדנבורג • ברמן • המבורג • הסן • חבל הסאר • מקלנבורג-מערב פומרניה • נורדריין-וסטפאליה •  סקסוניה • סקסוניה-אנהלט • סקסוניה התחתונה • ריינלנד-פאלץ • שלזוויג-הולשטיין • תורינגיה |  |
| סמלים היסטוריים | סמל באדן • סמל פרוסיה • סמל גרמניה המזרחית |  |
סמל ניו ג'רזי

| --- | --- |

סמלה הנוכחי של המדינה
 גרסאות
 
 פרטים
 המחזיק בסמל:  מדינת ניו ג'רזי
 תאריך אימוץ:  1939
 התקנים
 אלמנטים נוספים:  מגן, קסדת אביר, וראש סוס.
סמלה הגדול של  מדינת ניו ג'רזי כולל:
מגן ובו מעוטרים שלוש מחרשות מוטבעות, המסורת החקלאית של ניו ג'רזי.
קסדת אביר הפונה קדימה.
ראש סוס המוצב על גוף הקסדה כחלק מהסרטים המעטרים את הקסדה.
דמותן של שתי נשים מהמיתולוגיה היוונית. האחת אוחזת במצנפת פריגית והשנייה אוחזת בקרן השפע אשר עולה על גדותיה. דמוית הנשים מייצגות גם את מוטו המדינה (ראו את הפריט הבא ברשימה)
סרט עליו עומדות שתי הנשים, ובו גם כתוב, "Liberty and Prosperity", וגם את שנת הקמת המדינה, 1776.
הסמל עוצב ב-1777 ושונה מעט בשנת 1928.
ראו גם

דגל ניו ג'רזי
| סמלי מדינות ארצות הברית |
| --- | --- | --- |
| סמל פדרלי | סמל ארצות הברית |  |
| סמלי מדינות | אוהיו • אוקלהומה • אורגון • איווה • איידהו • אילינוי • אינדיאנה • אלבמה • אלסקה • אריזונה • ארקנסו • ג'ורג'יה • דלאוור • דקוטה הדרומית • דקוטה הצפונית • הוואי • ויומינג • ויסקונסין • וירג'יניה • וירג'יניה המערבית • ורמונט • וושינגטון • טנסי • טקסס • יוטה • לואיזיאנה • מונטנה • מיזורי • מיין • מינסוטה • מיסיסיפי • מישיגן • מסצ'וסטס • מרילנד • נבדה • נברסקה • ניו ג'רזי • ניו המפשייר • ניו יורק • ניו מקסיקו • פלורידה • פנסילבניה • קולורדו • קונטיקט • קליפורניה • קנזס • קנטקי • קרוליינה הדרומית • קרוליינה הצפונית • רוד איילנד |  |
| סמלי אזורים מבודדים | סמואה האמריקנית • גואם • איי מריאנה הצפוניים • פוארטו ריקו • איי הבתולה של ארצות הברית |  |
| סמל מחוז קולומביה ווושינגטון | וושינגטון, מחוז קולומביה |  |
ערך זה הוא קצרמרבנושא סמלים. אתם מוזמנים לתרום לוויקיפדיה ו.
סמל ניו זילנד

| --- | --- |

 פרטים
 המחזיק בסמל:  צ'ארלס השלישי, מלך ניו זילנד
 תאריך אימוץ:  1911 (1956)
 התקנים
 ציצה:  כתר אדוארד הקדוש
 מגן:  מחולק לרבעים: 1. כחול, ארבעה כוכבים אדומים (צלב הדרום) ; 2. אדום, גיזת זהב; 3. כחול, שני פטישי זהב; 4. אדום, אלומת חיטה זהובה. במרכז: רצועה לבנה, שלוש ספינות
 תומכים:  פאקהא (מתיישבת אירופאית בהירת שער) המחזיקה את דגל ניו זילנד, ולוחם מאורי הנושא בידו "טאיאהא" - מוט מאורי
 חלקה:  שני ענפי שרך כסוף
 מוטו:   אנגלית "New Zealand" (ניו זילנד)
 פרטים נוספים
 גרסאות קודמות:  
סמל ניו זילנד אומץ בשנת 1911. עד שנה זו סמל הממלכה המאוחדת שימש כסמל ניו זילנד. בשנת 1911 הוענק לניו זלנד סמל על ידי בית המלוכה הבריטי. בשנת 1956 נערכו מספר שינויים בסמל.
שלט האצולה נותר כמעט זהה מאז אימוצו. השלט מחולק לארבעה. הרביע הראשון מציג את הצלב הדרומי, המופיע גם על דגל ניו זילנד - אולם היחס של הכוכבים שונה. ברביע השני מופיעה גיזת זהב המסמלת את חשיבות ענף החקלאות (וגידול הצאן בפרט) בניו זילנד. ברביע השלישי מצויה אלומת שיבולי חיטה המסמל את החקלאות במדינה, וברביע הרביעי שני פטישים המסמלים את ענפי הכרייה והתעשייה.
במרכז הסמל מצויה רצועה לבנה ועליה שלוש ספינות המייצגות את חשיבות הסחר הימי ואת ההגירה של המתיישבים אל האי.
לשלט שני תומכים - זילנדיה או פאקהא (מתיישבת אירופאית בהירת שער) המחזיקה את דגל ניו זילנד, ולוחם מאורי הנושא בידו "טאיאהא" - מוט מאורי.
בראש השלט מצוי כתר אדוארד הקדוש, ומתחת השלט מצויים שני ענפי שרך כסוף וקלף שעליו כתוב באנגלית שם המדינה:  "New Zealand".
הסמל הקודם לשנת 1956

קודם לשנת 1956 היה הסמל שונה מהסמל הנוכחי. שלט האצולה היה זהה, אולם התומכים, הציצה והבסיס היו שונים.
בציצת הסמל היה חצי אריה המחזיק בידו את היוניון ג'ק. על הקלף בתחתית שלט האצולה הופיע מוטו המדינה: "קדימה" (באנגלית Onward) על גבי קלף ולרוב מבלי ענפי השרך.
גם התומכים של הסמל היו שונים - משמאל עמדה אישה אדומת שער המביטה קדימה, וכך גם דמות הלוחם - בניגוד לדמויות המביטות כלפי הסמל כפי שהן כיום.
משערים כי הדמות ששימשה בסיס לציור האישה שבסמל הייתה אשת החברה מוולינגטון - אליס ספראג. לא ידוע מי היה הדמות ששימשה בסיס לדמות הלוחם.
ראו גם

דגל ניו זילנד
המנון ניו זילנד
הנס המלכותי של ניו זילנד
דגל המושל הכללי של ניו זילנד
| סמלי מדינות אוקיאניה |
| --- | --- | --- |
| מדינות | אוסטרליה • איי מרשל • איי שלמה • אינדונזיה • ונואטו • טובאלו • טונגה • מיקרונזיה • נאורו •  ניו זילנד (איי קוק • ניואה) • סמואה • פיג'י • פלאו • פפואה גינאה החדשה • קיריבטי |  |
| שטחים תלויים | אי הפסחא • אי חג המולד • איי מריאנה הצפוניים • איי קוקוס • בוגנוויל • גואם • הוואי • טוקלאו • ואליס ופוטונה • נורפוק • סמואה האמריקאית • פולינזיה הצרפתית • פיטקרן • קלדוניה החדשה |  |
אירופה • אפריקה • אסיה • אוקיאניה • אמריקה הצפונית • אמריקה הדרומית
סידי מנצור

סידי מנצור או סידי מנסור (בערבית: سيدي منصور) הוא שיר פולקלור פופולרי תוניסאי. השיר עוסק בסידי אל-מנצור (האדון מנצור), דמות של חכם מהפולקלור התוניסאי, ובכמיהה והגעגועים אליו. לשיר נעשו גרסאות רבות במהלך השנים. בין המפורסמות שבהן ניתן למנות את זו של מוחמד ג'רארי (محمّد الجراري) אשר כלל אותה באוסף שירי העם התוניסאיים שלו (فولكلور تونسي). גרסה ידועה נוספת היא של מוחמד אל-חנאש מ-1975. גרסה זו השפיעה על להקת הדיסקו "בוני אם" אשר שרה בהשראתה את אחד משיריה הנודעים ביותר - "Ma Baker".
בעולם המערבי התפרסם השיר בשנת 2000 עת פרסם הזמר התוניסאי סאבר א-רובאעי גרסה משלו לשיר באלבום שנקרא אף הוא "סידי מנצור". השיר ידוע לעיתים בשם "אללה אללה יא באבא" בשל פזמון שחוזר ונשנה במהלכו. אין לבלבל שיר זה עם השיר "סידי מנצור" מאת הזמרת האלג'יראית צ'יחה רימיטי.
הערות שוליים

↑  סידי מנצור מתוניסיה, באתר של אלמוג בהר, 24 בפברואר 2011
↑  השיר בביצועו של אל-חנאש, באתר יוטיוב
↑   "מא הקשר?" - פרק על חייה של מא בארקר והקשר לבוני אם בפודקאסט "מינהר הזמן", באתר כאן - תאגיד השידור הישראלי
↑  השיר בביצועו של א-רובאעי, באתר יוטיוב
ערך זה הוא קצרמרבנושא שירים ובנושא תוניסיה. אתם מוזמנים לתרום לוויקיפדיה ו.
סביבה (פסיכולוגיה)

סביבה היא מכלול הגורמים שאינם תורשתיים המשפיעים על התפתחות האדם, אישיותו וכישוריו. הסביבה מתייחסת לכל החוויות וההתנסויות של האדם. היא כוללת את כל הגירויים החיצוניים שהאדם יכול לקלוט במערכת החישה שלו, מרחבי החיים שלו (האקלים, הטופוגרפיה, ועוד), האנשים השונים שאיתם הוא בא במגע, מאפייני התרבות והחברה שבה הוא חי ועוד.
זהו תחום מחקרי בין תחומי המתקיים במספר דיסציפלינות מדעיות במקביל, כמו למשל: גאוגרפיה חברתית, גאוגרפיה עירונית, אדריכלות קוגניטיבית, עיצוב פנים, פסיכולוגיה סביבתית, פסיכולוגיה אישיותית.
קליטת ועיבוד של גירויים מהסביבה

מערכת החישה של האדם מאפשרת לו לראות ולשמוע דברים שנמצאים בסביבה שלו, גם כאשר הם מרוחקים ממנו.
מבחינה ביולוגית קולטני החישה קולטים באופן מתמיד את אנרגיות הגירוי התואמות שלהם ומספקים מידע רב אודות הסביבה.
הקשב גורם לשפעול כללי המכוון לקליטת גירויים חושיים חדשים ומאפשר ברירה של חלקי הקלט הרלוונטיים מתוך שלל הגירויים המתחרים בסביבה.
תהליכי העיבוד מלמטה-למעלה ומלמעלה-למטה, מאפשרים לאדם להשקיע את משאבי הקשב שלו בצורה המיטבית עבור הנסיבות הנוכחיות, מתוך הישענות על ניסיון העבר.
הקליטה היא השלב הראשון בתהליך התפיסה. עם זאת, אין ביכולתו של האדם לעבד את הכמויות העצומות של המידע המגיע מהחושים באופן מתמיד, ולכן הוא חייב לייצר הכללות או סטריאוטיפים, כדי להוריד את עוצמת הגירויים הנקלטים על ידי החושים.
במסגרת תהליך קידוד המידע בזיכרון לטווח ארוך, הזיכרון החושי מאפשר די זמן לעיבוד המידע החושי הראשוני שנקלט. דבר זה מאפשר למערכת הקוגניטיבית לבחור אלו פרטים מתוכו יש להעביר לעיבודים נוספים, למערכות הזיכרון המתקדמות יותר, לתהליכי קבלת החלטות ולמנגנוני תכנון התגובה.
בשלב זה הקשב מאפשר להפעיל ריכוז או מאמץ מנטליים הנדרשים להתמקדות במטלה מסוימת בעקבות המידע שנקלט.
השפעת הניסיון עם הסביבה

האדם נוטל חלק במה שמתרחש בסביבתו ועוסק בעצמים ובאישים שמסביב לו.
הניסיון שהאדם צובר במפגשים עם הסביבה משפיע על מערכת העצבים באופן שיכול לשנות את התפיסה, החשיבה וההתנהגות שלו. שינויים אלו מתאפשרים הודות לפלסטיות של מערכת העצבים.
למעשה, היכולת ליצור שינויים פיזיים במבנה של מערכת העצבים היא הבסיס של תהליכי הלמידה והזיכרון. למשל, חשיפה חוזרת ומתמשכת לגירוי מסוים מובילה להביטואציה. ההביטואציה היא אחד מצורות הביטוי ההתנהגותי של למידה לא הקשרית, כך שהפחתת עוצמת התגובה שמעורר הגירוי מעידה על למידתו.
משום שגמישות המוח תלויה בהתנסויות בחיים, סביבות שונות ופעילויות שונות משאירות את רישומן על המוח.
הסכמות הן אחד מהמנגנונים המאפשרים לאדם להתמודד מול היצף מידע של גירויים מהסביבה. הסכמות מספקות מסגרת התייחסות, המאפשרת לאדם לארגן ולעבד את המידע הרב המתקבל מהסביבה באופן יעיל על סמך ניסיון העבר. עם זאת, הסכמה מראה עמידות מפני נתונים הסותרים אותה ונוטה לעודד התנהגות שתוביל לאימות של נכונותה. כתוצאה מכך היא עלולה לגרום למצבים של נטאי מחשבתי או נבואות שמגשימות את עצמן.
הסכמה מתגבשת ומתייצבת ככל שההתנסויות, התפיסות והתנהגויות שגרמו להיווצרותה חוזרות ונשנות. בהתאם לכך, לכל אדם יש מערכת סכמות שונה, הנבנית על החוויות וההתנסויות הייחודיות לו מול הסביבה שבה הוא חי.
השפעת הסביבה מול גורמים פנימיים

כאמור, להתנסות עם הסביבה יכולה להיות השפעה על ההתנהגות והחשיבה של האדם.
עם זאת, קיימים הבדלים בין אישיים ביחס שבין האדם לסביבה. הבדלים אלו הם בעלי אופי דו כיווני - הם באים לידי ביטוי הן באופן שבו סביבות שונות יוצרות הבדלים בין אנשים, והן באופן שבו אנשים שונים תופסים סביבה מסוימת ומגיבים אליה. אנשים שונים יכולים לתפוס את אותה הסביבה באופן שונה, והם יכולים להגיב בצורה שונה גם כאשר אין הבדלים בין התפיסות שלהם[דרוש מקור].
בשנים הראשונות לחיים, השפעתה של הסביבה על האדם חזקה במיוחד. למשל, סביבה דלה שאין ביכולתה לספק את הגירויים הנדרשים לילדים, עלולה לגרום לעיכוב התפתחותי. סכנה זו קיימת גם בקרב ילדים בריאים ונורמליים מכל בחינה אחרת.
אך בעוד שלסביבה שבה נמצא הפעוט בגיל הינקות יש השפעה רבה על ההתפתחות העתידית שלו במישורים רבים, גם למאפיינים האישיים של כל פעוט ישנה השפעה על האופן שבו הוא מגיב לסביבה. לדוגמה, אחד הגורמים אשר משפיעים על האופן שבו כל פעוט מגיב להוריו הוא המזג שלו.
בנוסף, האופן שבו תרבות מסוימת מעצבת או מנצלת כישורים חשיבתיים עשוי להשפיע על ארגונם של כישורים אלה במוח. לדוגמה: מנגנון הקריאה יהיה שונה אצל אנשים שגדלו בתרבויות שפתחו כתב אלפביתי (המבוסס על התאמה צלילית) בהשוואה לאנשים שגדלו בתרבויות שפתחו כתב לוגוגרמי חזותי (כמו ביפן).
השפעת הסביבה מול גורמים פנימיים > תורשה מול סביבה

לגדילה יש חוקיות אשר תלויה במטען גנטי ובתנאי סביבה, שיוצרים יחסי גומלין מורכבים בין תורשה, סביבה והתפתחות האדם. כתוצאה מכך, הסביבה בה האדם נמצא יכולה להשתנות מרגע לרגע וממצב למצב, אך לכל מקום הוא מגיע מהסביבה הקודמת בה שהה אשר בה הוא התעצב בהתאם לפוטנציאל העיצוב הפנוטיפי שלו.
אחד הגורמים להבדלים בין אישיים באינטראקציה שבין האדם לסביבה הוא התורשה. זאת משום שישנם הבדלים במבנה הגנטי של אנשים שונים. התורשתיות היא השונות הנצפית, הפנוטיפית, בין פרטים הנגרמת מהבדלים גנטיים. עם זאת, בעוד שהמפה הגנטית שלנו היא התשתית לייחודיות, המפה ההיסטורית משלימה אותה.
אומנם רצף ה-DNA של אדם מסוים אינו ניתן לשינוי על ידי הסביבה, אך בעוד שהמכלול הגנטי של האדם (הקרוי "גֵנוֹטִיפּ") הוא קבוע, האופן שהוא בא לידי ביטוי ("פֵנוֹטִיפּ") יכול להיות מושפע מהסביבה.
כלומר, המימוש הפנוטיפי של הגנוטיפ הוא בעל גמישות שיכולה להשתנות בהתאם לסביבה.
גמישות פנוטיפית היא תופעה ביולוגית נפוצה בה הגנוטיפ של תכונה מסוימת מבטא פנוטיפים שונים תחת תנאים סביבתיים שונים.
כמו כן, לגדילה ולהתפתחות התקינה דרושה קביעות מינימלית של תנאי סביבה. באופן דומה, התפתחות של תאי העצב במוח האדם מושפעת הן מהתורשה והן מהסביבה.
סביבה חברתית

סביבתו של האדם מורכבת לא במעט מאנשים אחרים.
בהתאם לכך, קיימים יחסים הדדיים בין האדם לסביבה החברתית שלו, כך שבדומה לסביבות אחרות הוא יכול להיות מושפע ממנה ולהשפיע עליה בהתאם לנסיבות. למשל, אווירה קבוצתית מושפעת מתהליכים וקשרים בין-אישיים הנוצרים במסגרת של קבוצה חברתית.
התהליכים בהם האדם מנסה להבין את זולתו ולגבש רושם מדויק על אנשים אחרים מכונים תפיסה חברתית.
סביבה חברתית > השפעת הסביבה החברתית על האדם

פסיכולוגיה חברתית עוסקת בקשר בין הפרט לחברה, היא חוקרת את השפעת הזולת על מחשבותיו, הרגשותיו, והתנהגותו של הפרט.
באופן כללי השפעה חברתית היא מצב בו דעותיו או מעשיו של אדם מושפעים מאנשים אחרים[דרוש מקור].
השפעה חברתית יכולה להתרחש בגילאים ובמצבים שונים. למעשה, היא מתחילה כבר בראשית חייו של האדם. זאת משום שהאדם נולד לתוך קבוצה חברתית שבה הוא תלוי במידה רבה לאורך שנות הינקות והילדות שלו. הסביבה ההיסטורית האישית אשר מהווה את ההשפעה החזקה ביותר בחיי האדם היא ההשפעה של סביבת חודשי חייו הראשונים אשר מהווה את "הרחם שמחוץ לרחם" וסביבת ילדותו.
הקבוצה שאליה נולד האדם לא רק מספקת את צרכיו, אלא גם שואפת לכוון את פעולותיו בדרכים שונות.
חיברות הוא תהליך של התנסות חברתית ותרבותית מתמשכת, המקנה ליחיד את דפוסים, כללים וערכים של התרבות בחברה בה הוא חי. בתהליך זה יש לסביבה השפעה משמעותית על עיצוב האישיות, ההתנהלות הרגשית ודפוסי המחשבה של היחיד בחברה.
החינוך הוא אחד המרכיבים המשמעותיים של תהליך החברות. על פי רוב, החינוך נעשה במסגרת המשפחה, מערכת החינוך הפורמלי והבלתי פורמלי.
ישנן דרכים נוספות בהם האדם יכול להיות מושפע מהסביבה החברתית. השפעה זו יכולה להתרחש רק מעצם קיומם של אנשים בקרבתו של אדם מסוים. על פי תאוריית הקרבה הבין-אישית קיימת השפעה של המרחק הפיזי בין בני-אדם על התנהגותם והרגשתם. למשל, הקלה חברתית היא ההשפעה של נוכחות אחרים על ביצוע משימה.
ראו גם

התפתחות רגשית בגיל הגן
פסיכולוגיה אבולוציונית
תורשה מול סביבה
תורשה סביבה והתפתחות האדם
הערות שוליים

↑  בר-אל, צ', (1996). מפגשים עם הפסיכולוגיה, מפגש שני, פסיכולוגיה התפתחותית. הוצאת רכס, אבן יהודה.
1 2 3 4 5  רוברט ס. וודוורת (1965). פסיכולוגיה. תל אביב: מסדה.
1 2  Coren, S., Ward, L. M., & Enns, J. T. (1999). Sensation and Perception. 5th. New York: Harcourt Brace College Publishers.
1 2  Mark R. Rosenzweig, Arnold L. Leiman, S. Marc Breedlove (1999). Biological psychology: an introduction to behavioral, cognitive, and clinical neuroscience. 2nd ed. Sunderland, Massachusetts: Sinauer Associates.
1 2  שרה דרויאן (1999). עקרונות אבולוציוניים בהתפתחות החשיבה. רעננה: רמות.
↑  Gosling, S. (2009). Snoop: What your stuff says about you. Basic Books
↑  יונתן גושן־גוטשטיין ודן זכאי (2006). פסיכולוגיה קוגניטיבית - כרך ב – זיכרון.  רעננה: האוניברסיטה הפתוחה.
1 2  Neil R. Carlson, (2013). Physiology of Behavior. Boston: Pearson.
↑  גריג ר. ג. וזימברדו פ.ג. (2010). מבוא לפסיכולוגיה. הוצאת האוניברסיטה הפתוחה.
1 2  Baron, R. A., and  Byrne, D. (2000). Social psychology. Boston: Allyn and Bacon.
↑  שאול פוקס (1998). הפסיכולוגיה של ההתנגדות לשינוי. הוצאת אוניברסיטת בר-אילן.
1 2 3 4  Berger, Andrea, (2011). Self-regulation: Brain, cognition, and development. Human brain development series., (pp. 61-90). Washington, DC, US: American Psychological Association
1 2  הוארד גארדנר (1995). מוח חשיבה ויצירתיות. רעננה: ספרית פועלים.
1 2 3  מוניץ, ח' (עורך). (2016). פרקים נבחרים בפסיכיאטריה מהדורה שישית. תל אביב: דיונון.
↑  Barkley, R. A., Cook, E. H., Dulcan, M., Campbell, S., Prior, M., Atkings, M., & ... DuPaul, G. J. (2002). Consensus Statement on ADHD. European Child & Adolescent Psychiatry, 11(2), 96.
↑  רמי רחמימוב (2004). מהפכת המוח: תקשורת, מחלות נפש וסמים. רעננה: מכון ון ליר בירושלים הקיבוץ המאוחד.
↑  אריאל פוקס. (2001). מבנה הפנימי של בית המגורים ומבנה האישיות של הורים וילדיהם בעיר תל אביב. חיבור לשם קבלת תואר "מוסמך במדעי הרוח". אוניברסיטת תל אביב.
| --- | --- |
בקרת זהויות :  NLI: 987007550783705171  NDL: 00576155  NKC: ph173227
סטיבן מקגאן

| --- | --- |

סטיבן מקגאן, יולי 2017
 לידה:  2 בפברואר 1963 (בן 61) ליברפול, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1983 
 בן או בת זוג:  היידי תומאס 
 מספר צאצאים:  1 
 פרופיל ב-IMDb
 
סטיבן מקגאן ב"פסטיבל המדע בקיימברידג'" בשנת 2015
סטיבן מקגאן (באנגלית: Stephen McGann; נולד ב-2 בפברואר 1963) הוא שחקן אנגלי ממשפחה של שחקנים, האחים ג'ו, פול ומארק.
ביוגרפיה

מקגאן נולד בקנזינגטון, ליברפול שבמחוז מרזיסייד. הוא התחיל את הקריירה המקצועית שלו כשחקן בשנת 1982 כשהופיע במחזמר "Yakety Yak" בווסט אנד. מאז מופיע מקגאן בתיאטרון הבריטי ועל גבי מסכי הקולנוע הטלוויזיה.
ב-1989 כיכב מקגאן בתפקיד מיקי במחזמר "אחים בדם" בווסט אנד. ב-1990 שיחק בתפקיד יוהאן שטראוס (הבן) במיני-סדרה "שושלת שטראוס". ב-1993 יצר, היה שותף להפקה וכיכב בדרמה זוכת הפרסים של ה-BBC המיני-סדרה "The Hanging Gale". בשנים 1999 ו-2000 שיחק בתפקיד שון ריינולדס באופרת הסבון "אמרדייל". ב-2003 כיכב יחד עם ג'יימי ת'יקסטון במחזה "אמנות" בווסט אנד. ב-2006 גילם את הכומר שו בהפקה המקורית בווסט אנד של המחזמר "פוטלוס". משנת 2012 הוא מופיע בתפקיד הרופא ד"ר טרנר בסדרת הדרמה של ה-BBC "קראו למיילדת".
מקגאן עוסק בתקשורת מדע ומרצה בנושאים מדעיים. הוא סיים תואר מאסטר ב"תקשורת של המדע" (אנ') באימפריאל קולג' שבלונדון. במרץ 2015 היה מרצה אורח בפסטיבל המדע בקיימברידג'. באפריל 2015 פרסם מאמר במגזין "Royal Society of Medicine", בו דן בדיוק הרפואי של הנושאים המוצגים בסדרה "קראו למיילדת". בינואר 2016 הוציא לאור ספר נלווה לסדרה "קראו למיילדת" בשם "Dr Turner's Casebook" בו הוא מתאר מקרים רפואיים שמופיעים בסדרת הטלוויזיה ודן ברקע ההיסטורי והחברתי שלהם.
ב-2017 פרסם מקגאן את הספר "Flesh and Blood: A History of My Family in Seven Maladies" על ההיסטוריה של משפחתו במשך יותר מ-150 שנה, ועל המחלות שסבלו מהן.
ביוגרפיה > חיים אישיים

סטיבן מקגאן נשוי לתסריטאית והמחזאית היידי תומאס, שהיא היוצרת של הסדרה "קראו למיילדת". לבני הזוג יש ילד אחד.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1983 | ג'ולייט בראבו | Juliet Bravo | סיימון ביילי | בפרק "Simple Simon" |
| 1984 |  | Missing from Home | בוץ' | סדרת טלוויזיה |
| 1985 |  | Brookside | דייוויד הרגרייבס | סדרת טלוויזיה (2 פרקים) |
| 1986 |  | Help! | טקס | סדרת טלוויזיה (2 פרקים) |
| 1987 |  | Boon | קווין מקגיליבריי | בפרק "Fiddler Under the Roof" |
| 1988 | הטרדה מינית | Business as Usual | טרי פלין |  |
| 1988 |  | Screenplay | ברנדן | בפרק "Home Front" |
| 1985, 1989 | ברז'רק | Bergerac | פפה מנדוזה / הארי | סדרת טלוויזיה (2 פרקים) |
| 1991 | שושלת שטראוס | The Strauss Dynasty | יוהאן שטראוס | מיני-סדרה |
| 1991 |  | Stay Lucky | דילן ג'ונס | בפרק "The Food of Love" |
| 1989–1992 |  | Streetwise | בוב סטריט | סדרת טלוויזיה (17 פרקים) |
| 1994 |  | Grushko | אנדריי | סדרת טלוויזיה |
| 1994 | סירת הצלה | The Lifeboat | מארק קאולי | בפרק "Three Men in a Boat" |
| 1994 |  | Where the Buffalo Roam | ג'ימי דאן | סרט טלוויזיה |
| 1995 |  | The Hanging Gale | דניאל פלהאם | סדרת טלוויזיה |
| 1996 | יקטרינה הגדולה | Catherine the Great | אלכסיס אורלוב | סרט טלוויזיה |
| 1997 | מליסה | Melissa | מלצר | ללא קרדיט |
| 1998 |  | Milk | ראלף | סרט קצר |
| 1999 |  | The Harpist | הנרי |  |
| 1999–2001 | אמרדייל | Emmerdale | שון ריינולד | סדרת טלוויזיה (17 פרקים) |
| 2006 |  | Turning Shadows | בן | סרט קצר |
| 2006 | רופאים | Doctors | ברנרד סטיבנסון | בפרק "Sacrifice" |
| 2004, 2007 | חדר מיון | Casualty | סם רואץ' / גארי לסר | סדרת טלוויזיה (2 פרקים) |
| 2007 |  | The Bill | סיימון וינסטנלי | בפרק "Identity Fraud" |
| 2012–2016 | קראו למיילדת | Call the Midwife | ד"ר פטריק טרנר |  |